Tidslinje i Minksagen
Dette er en tidslinje over Minksagen.

2019 
5. juni: Rød blok vinder Folketingsvalget 2019.

27. juni: Mette Frederiksen bliver på baggrund af et politisk flertal bestående af Socialdemokratiet, Radikale Venstre, Socialistisk Folkeparti og Enhedslisten Danmarks 42. statsminister.

2020 

 17. juni: Fødevarestyrelsen registrerer coronasmitte med COVID-19 på en minkfarm i Nordjylland.
 20. juni: Fødevarestyrelsen oplyser, at endnu en minkfarm har coronasmitte.
 22. juni: Antallet af smittede minkfarme stiger til 120.
 1. oktober: Fødevareminister Mogens Jensen (S) oplyser, at 100 minkbesætninger skal aflives.
 2. november: Statens Serum Institut fremsender notat med en beskrivelse af det foreløbige forsøg med virusvarianten af instituttet kaldet cluster 5 og notat med en beskrivelse af de helgenomsekvenser, der er foretaget af SARS-CoV-2 virus fra mink og mennesker.
 3. november: På regeringens koordinationsudvalgsmøde, med deltagelse af bl.a. statsministeren, finansministeren, udenrigsministeren, skatteministeren, sundheds- og ældreministeren og fødevareministeren, træffes der beslutning om, at alle mink skal aflives. "Beslutningen følger ikke de to indstillinger i materialet, men følger målet i en operationsplan (BN 284). Operationsplanen var bilag til coveret." "I aktdetaljerne er planen benævnt "Nødplan"."
 4. november: Statsminister Mette Frederiksen holder pressemøde og udmelder her, at alle mink skal aflives samt at "så iværksættes der nu en nødplan for aflivning, som håndteres i regi af Den nationale operative stab under politiets kommando og med bistand fra Forsvaret, fra Beredskabsstyrelsen og fra Hjemmeværnet."
 5. november: "kl. 08.00 blev der holdt møde i NOST. Alle mødedeltagere var - eller blev - klar over, at der ikke var lovhjemmel til at udrulle beslutningen."
 6. november: "BN 284 iværksættes (...) kl. 18.06." Brevet med ordren om at alle mink i landet skal aflives og udlovningen af tempobonus, sendes til minkavlerne.
 16. november: S, RV, SF, EL og ALT indgår politisk aftale mhp. at tilvejebringe lovhjemmel til at kunne kræve mink uden for smittezonerne aflivet, udbetale tempobonus samt forbyde hold af mink midlertidigt.
 18. november: Mogens Jensen (S) meddeler sin udtræden af regeringen. Folketinget modtager Sundheds- og Ældreministeriets redegørelse vedrørende sundhedsfagligt grundlag samt Miljø- og Fødevareministeriets redegørelser vedrørende manglende lovhjemmel og valg af strategi.
 5. december: Lækkede mails viser at dele af Miljø- og Fødevareministeriets pressekommunikation den 10. november 2020 blev styret fra Statsministeriet.
 7. december: Advokat og tidligere vicedirektør i Fødevarestyrelsen Tage Siboni vurderer, at der var hjemmel til at beordre mink aflivet uden for de af Fødevarestyrelsen definerede smittezoner, med henvisning til formålsbestemmelsen i paragraf 1 i Lov om hold af dyr. Fødevarestyrelsen mener ikke at dette er tilfældet. Styrelsen konkluderer, at det hverken ud fra en veterinærfaglig eller en proportionalitetsmæssig betragtning vil være muligt at udstrække zonerne til at dække hele landet.
 10. december: Et politisk flertal enes om at få etableret en ny undersøgelsesform kaldet en granskningskommission samt at få minksagen undersøgt ved hjælp af en sådan.
 17. december: Lækket internt referat fra koordinationsudvalgsmødet den 3. november 2020 omtaler regeringens beslutning som "nedlukningen af erhvervet".
 21. december: Folketinget vedtager lovforslag L 77, der udmønter den politiske aftale af 16. november 2020. Det foreløbige kommissorium for Granskningskommission til undersøgelse af minksagen (Minkkommissionen) fastlægges.
 21 december: Et flertal i Folketinget vedtager model for genopgravningen af døde mink.

2021 

 25. januar: S, V, RV, SF og LA indgår politisk aftale mhp. at tilvejebringe lovhjemmel til erstatning, kompensation mv. til minkavlerne og følgeerhverv.
 28. januar: Borgerforslag om at stille Mette Frederiksen for en rigsret, opnår støtte fra flere end 50.000 borgere. "Mette Frederiksen skal redegøre for den manglende hjemmel til at aflive sunde og raske mink inklusive avlsdyr" står der i borgerforslaget.
 27. april: Folketinget vedtager lovforslag L 206, der udmønter den politiske aftale af 25. januar 2021.
 8. oktober: Advokatundersøgelsen om politiets actioncard i minksagen og advokatundersøgelsen om nedgravningen af aflivede mink er færdige.

2022 

 30. juni: Minkkommissionen udgiver sin beretning.
 2. juli: Radikale Venstre bebuder at ville vælte regeringen, hvis ikke statsministeren udskriver valg senest ved Folketingets åbning, 4. oktober 2022.
 5. juli: På baggrund af Minkkommissionens beretning tildeles Mette Frederiksen og Mogens Jensen af Folketinget en næse for deres rolle i sagen.
 24. august: Departementchef i Statsministeriet, Barbara Bertelsen modtager en disciplinær advarsel, departementchef i Justitsministeriet, Johan Legarth en irettesættelse, mens rigspolitichef Thorkild Fogde og departementschef i Miljøministeriet, Henrik Studsgaard fritages for tjeneste og indkaldes til tjenestelige forhør.
 20. september: Rigspolitiet giver embedsmændene Uffe Stormly og Birgitte Buch  en advarsel.
 22. september: Fødevareministerie giver embedsmændene Tejs Binderup, Paolo Drostby og Hanne Larsen en advarsel.
 Advokatfirmaet Lund Elmer Sandager fremlægger deres retlige vurdering, hvori de konkluderer at Mette Frederiksen og Mogens Jensen vil kunne dømmes ved en eventuel rigsret. Vurderingen var finansieret af mider rejst af det politiske parti Nye Borgerlige.
 22. september: Justitsministeriet tildeler embedsmand  Anne-Mette Lyhne Jensen en advarsel.
 5. oktober: Mette Frederiksen meddeler, at hun har indstillet til Dronningen, at næste folketingsvalg afholdes tirsdag den 1. november.

Kilder 

COVID-19
Minksagen